

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2021.gada 18.martā |

**24.**

# Par atklāta projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” organizēšanu

## Projekta konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” mērķis ir atbalstīt jaunatnes organizāciju, biedrību vai nodibinājumu, kas veic darbu ar jaunatni, projektus, lai sasniegtu projekta “Atbalsts priekšlaicīgas mācību pārtraukšanas samazināšanai” mērķus:

## 1. Palielināt priekšlaicīgas mācību pārtraukšanas riska grupas izglītojamo motivāciju turpināt izglītību un veicināt viņu aktīvu līdzdalību ikdienas dzīvē;

2. Iesaistīt priekšlaicīgas mācību pārtraukšanas riska grupas izglītojamos jauniešu aktivitātēs un jaunatnes iniciatīvu projektos ārpus formālās izglītības, nodrošinot aktivitāšu pieejamību iespējami tuvu bērnu un jauniešu dzīves un mācību vietai.

## Saskaņā ar Ogres novada attīstības programmas 2014.-2020.gadam II daļas 2.4.4. ilgtermiņa prioritātes – konkurētspējīga izglītība un sports 5.4. rīcības virzienu “Jauniešu neformālā izglītība un brīvais laiks” uzdevumiem un Ogres novada pašvaldības dalību kā sadarbības partnerim Eiropas Savienības struktūrfondu projektā “Atbalsts priekšlaicīgas mācību pārtraukšanas samazināšana”, pamatojoties uz atklātā projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” (turpmāk tekstā – projektu konkurss) nolikumu un saskaņā ar 2018.gada 6.septembra Vienošanos Nr.1 par grozījumiem 2018.gada 28.februāra sadarbības līgumā par Eiropas Savienības struktūrfondu projekta “Atbalsts priekšlaicīgas mācību pārtraukšanas samazināšanai” īstenošanu, likuma “Par pašvaldībām” 15. panta pirmās daļas 4.punktu un 41.panta pirmās daļas 2.punktu,

**balsojot: ar 16 balsīm "Par" (Artūrs Mangulis, Dainis Širovs, Dzintra Mozule, Dzirkstīte Žindiga, Edīte Strazdiņa, Edvīns Bartkevičs, Egils Helmanis, Gints Sīviņš, Ilga Vecziediņa, Jānis Iklāvs, Jānis Latišs, Jegors Laptevs, Juris Laizāns, Māris Siliņš, Mārtiņš Leja, Sarmīte Kirhnere), "Pret" – nav, "Atturas" – nav**,

Ogres novada pašvaldības dome **NOLEMJ:**

1. Apstiprināt atklāta projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” nolikumu (pielikumā uz 23 lapām).
2. Uzdot Ogres novada pašvaldības izglītības pārvaldes iestādei “Ogres novada izglītības pārvalde” (turpmāk tekstā – Ogres novada izglītības pārvalde) organizēt atklātu projektu konkursu.
3. Uzdot Ogres novada pašvaldības centrālās administrācijas “Ogres novada pašvaldība” Sabiedrisko attiecību nodaļai publicēt informāciju par projektu konkursu tīmekļa vietnē www.ogresnovads.lv.
4. Uzdot Ogres novada pašvaldības centrālās administrācijas “Ogres novada pašvaldība” Kancelejai nodrošināt pieejamu projektu konkursa nolikumu Apmeklētāju pieņemšanas centrā un nosūtīt to Ogres novada pagastu pārvaldēm.
5. Apstiprināt vērtēšanas komisiju projektu konkursa saņemto iesniegumu vērtēšanai šādā sastāvā:

Komisijas priekšsēdētājs:

Artūrs Mangulis, Ogres novada pašvaldības domes Izglītības, kultūras un sporta komitejas priekšsēdētājs.

Komisijas locekļi:

Ieva Švēde, Ogres novada izglītības pārvaldes vadītāja vietniece;

Laura Priedīte, Ogres novada izglītības pārvaldes projektu vadītāja;

Dace Nikolaisone, Ogres novada izglītības pārvaldes jaunatnes lietu speciāliste.

Komisijas sekretāre:

Evija Slise, Ogres novada izglītības pārvaldes galvenā speciāliste vispārējās izglītības jautājumos.

Apstiprinot vērtēšanas komisiju tiek ņemts vērā, ka komisijas priekšsēdētājam, locekļiem un sekretārei, apvienojot pamatdarbu ar darbu komisijā, nerodas interešu konflikts.

1. Uzdot pašvaldības izpilddirektoram pēc projektu konkursa iesniegumu izvērtēšanas un apstiprināšanas vērtēšanas komisijā slēgt līgumus ar projekta iesniedzējiem.
2. Uzdot pašvaldības domes priekšsēdētāja vietniekam apstiprināt īstenoto projektu mērķu sasniegšanu un noslēguma pārskatus.
3. Kontroli par lēmuma izpildi uzdot pašvaldības domes priekšsēdētāja vietniekam.

(Sēdes vadītāja,

domes priekšsēdētāja E.Helmaņa paraksts)